《织鸟》
唐代·张何

季春三月里，戴胜下桑来。映日华冠动，迎风绣羽开。

候惊蚕事晚，织向女工裁。旅宿依花定，轻飞绕树回。

欲过高阁柳，更拂小庭梅。所寄一枝在，宁忧弋者猜。

作者简介：生卒年、籍贯皆不详。玄宗天宝、肃宗至德间曾应进士试与吏部试。事迹见其《对太守步归郡邸判》、《文苑英华》卷一八五省试州府试诗。《全唐诗》存诗1首。